Takanobu Okabe

Takanobu Okabe (født 26. oktober 1970 i Shimokawa, Hokkaido) er en tidligere japansk skihopper.

 Karriere 

Okabe debuterte i verdenscupen i Sapporo 16. desember 1989, men fikk ikke sitt første verdenscuppoeng før i 1993. Dette året deltok han også i VM i Falun og kom på 14.-plass i normalbakken og 12.-plass i storbakken. 11. mars samme år oppnådde han sin første pallplassering i verdenscupen, da han kom på andreplass på Lillehammer.

Under OL 1994 på Lillehammer var han med på det japanske laget som tok sølv i lagkonkurransen. Under VM 1995 i Thunder Bay ble han overraskende verdensmester i normalbakken, og i tillegg tok han bronsemedalje i lagkonkurransen.

Han vant alle 3 rennene i Sommer Grand Prix i 1994, og vant sammenlagt.

Han har til sammen 5 seire i individuelle renn i verdenscupen. Den første verdenscupseieren kom 7. desember 1996 i finske Kuusamo. Han har vunnet de fleste seirene i skiflygningsrenn – i 1997 vant han i Vikersund og Planica, og året deretter i Bad Mitterndorf (Kulm). Sammenlagt i verdenscupen er hans beste plassering 4.-plass i sesongen 1996/97.

I 1997 vant han en ny sølvmedalje i laghopping med det japanske laget, under VM i Trondheim. Under OL 1998 i Nagano var han med på laget som vant gull i lagkonkurransen.

10. mars 2009 ble han historisk da han som 38-åring vant et verdenscuprenn i finske Kuopio. Han var da den eldste vinner av ett verdenscuprenn. Seieren kom også elleve år etter hans forrige verdenscupseier.

Han la opp i mars 2014, 43 år gammel.

Takanobu Okabe har bakkerekorder i HS131-bakken i Hakuba (sammen med Masahiko Harada) og K90-bakken i Thunder Bay.Skisprungschanzen-Archiv

 Sammenlagtplasseringer i verdenscupen 
 Sesong  Plassering  Poeng 1992/93  24.  29 1993/94  7.  529 1994/95  5.  821 1995/96  33.  151 1996/97  4.  941 1997/98  16.  385 1998/99  38.  102 1999/00  33.  130 2000/01  49.  57 2001/02  59.  18 2004/05  49.  57 2005/06  12.  500 2006/07  52.  42 2007/08  63.  16 2008/09  26.  227 2009/10  82.  2

 Referanser 

 Eksterne lenker 


Kategori:Personer fra subprefekturet Kamikawa
Kategori:Japanske skihoppere
Kategori:Olympiske mestere for Japan
Kategori:Olympiske sølvmedaljevinnere for Japan
Kategori:Verdensmestere i skihopping
Kategori:Deltakere for Japan under Ski-VM 1993
Kategori:Medaljevinnere under Vinter-OL 1994
Kategori:Deltakere for Japan under Vinter-OL 1994
Kategori:Skihoppere under Vinter-OL 1994
Kategori:Deltakere for Japan under Ski-VM 1995
Kategori:Deltakere for Japan under Ski-VM 1997
Kategori:Medaljevinnere under Vinter-OL 1998
Kategori:Deltakere for Japan under Vinter-OL 1998
Kategori:Skihoppere under Vinter-OL 1998
Kategori:Deltakere for Japan under Ski-VM 2001
Kategori:Deltakere for Japan under Ski-VM 2005
Kategori:Deltakere for Japan under Vinter-OL 2006
Kategori:Skihoppere under Vinter-OL 2006
Kategori:Deltakere for Japan under Ski-VM 2007
Kategori:Deltakere for Japan under Ski-VM 2009